El pilot de motociclisme Héctor Faubel participarà el dissabte en la Jornada contra la Contaminació Acústica d'Alaquàs
04/05/2005 14:31:00

# El pilot de motociclisme Héctor Faubel participarà el dissabte en la Jornada contra la Contaminació Acústica d'Alaquàs

*   04/05/2005 14:31:00
*   [Imprimir](#)
*   Compartir
*    https://www.alaquas.org/documento.asp?id\_do=9600

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9600%2F0&title=Ajuntament%20d%27Alaqu%C3%A0s.%20Premsa.El%20pilot%20de%20motociclisme%20H%C3%A9ctor%20Faubel%20participar%C3%A0%20el%20dissabte%20en%20la%20Jornada%20contra%20la%20Contaminaci%C3%B3%20Ac%C3%BAstica%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9600/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9600/9600_Form_4.jpg)](https://www.alaquas.org/ficheros/documentos/2005/2/9600/9600_Form_10.jpg "<a href='https://www.alaquas.org/ficheros/documentos/2005/2/9600/9600_Form_10.jpg' target=_blank><i class='fa fa-external-link' aria-hidden='true'></i>.El pilot de motociclisme Héctor Faubel participarà el dissabte en la Jornada contra la Contaminació Acústica d'Alaquàs</a>")

La conferència de Faubel, un taller demostratiu de manteniment de motos i revisions acústiques a càrrec de la Policia Local d'Alaquàs són algunes de les activitats programades

Promoure el canvi d'hàbits dels usuaris de ciclomotors per a una circulació més silenciosa és l'objectiu que ha impulsat, després de diverses reunions, a l'Ajuntament d'Alaquàs i a les associacions juvenils, joves usuaris de motocicletes i membres de l'IES Clara Campoamor, a dur endavant una Jornada contra la Contaminació Acústica que a més pretén sensibilitzar la població sobre el soroll i informar de la campanya de control que iniciarà la Policia Local d'Alaquàs així com de l'obligatorietat de passar la ITV.

Així, amb la finalitat de conscienciar la ciutadania dels impactes que té la contaminació acústica sobre la salut de les persones, sobretot aquella provocada per un mal ús de ciclomotors i motocicletes, l'Ajuntament d'Alaquàs ha organitzat per al proper dissabte 7 de maig una Jornada contra la Contaminació Acústica.

A les 12 hores del matí, al Castell d'Alaquàs tindrà lloc una conferència impartida pel pilot valencià, Héctor Faubel, que contarà a tots els i les presents la seua experiència com a pilot de motocicletes de 125 cc. A continuació hi haurà un taller demostratiu de manteniment de motos a càrrec d'un taller mecànica d'Alaquàs. Serà a les 12:30 hores a la plaça de la Constitució.

La jornada continuarà amb un servei de revisions acústiques gratuïtes a càrrec de la Policia Local d'Alaquàs i després, cap a les 13:30 hores del migdia s'oferirà per a tots els i les assistents un concert acústic de flamenc fusió a càrrec de la formació Algarabía. Amb totes aquestes activitats, es vol sensibilitzar la població front al soroll i sobre les conseqüències del seu impacte.

Aquesta jornada s'emmarca dins de la Campanya de Prevenció i Control de la Contaminació Acústica posada en marxa per l'Ajuntament d'Alaquàs el passat mes d'octubre, a través d'un procés participatiu en el què han format part alguns joves de la ciutat. Aquesta campanya naix arran del diagnòstic realitzat a Alaquàs sobre contaminació acústica i del Pla d'Acció Local d'Alaquàs que es van obtindre fruit del procés de l'Agenda 21.